b'\n_START_ARTICLE_\nEMA 2004\n_START_PARAGRAPH_\nFinale EME 2004 je potekal 15. februarja 2004 na Gospodarskem razstavi\xc5\xa1\xc4\x8du v Ljubljani. Prireditev je vodila Mi\xc5\xa1a Molk. Pred finalnim izborom so potekali \xc5\xa1e 4 predizbori (11., 18. in 25. januarja ter 1. februarja 2004), ki sta jih vodila Bernarda \xc5\xbdarn in Peter Poles._NEWLINE_Zmagal je duo Platin s pesmijo Stay Forever, zapeto v angle\xc5\xa1\xc4\x8dini. Drugo mesto so zasedle Ro\xc5\xbemarinke z instrumentalno skladbo Kli\xc5\xa1e.\n_START_SECTION_\nPredizbori\n_START_PARAGRAPH_\nVseh 32 pesmi je najprej nastopilo v enem izmed \xc5\xa1tirih predizborov. Iz vsakega predizbora so se v finalni izbor uvrstile \xc5\xa1tiri pesmi: tri so izbrali gledalci preko telefonskega glasovanja, eno pa strokovna \xc5\xbeirija.'